PMIndiaData/PMIndiaSum huggingface dataset:
પ્રધાનમંત્રીએ જાપાનના નવા પ્રધાનમંત્રી મહામહિમ કિશિદા ફુમિઓને અભિનંદન આપ્યા

પ્રધાનમંત્રી શ્રી નરેન્દ્ર મોદીએ જાપાનના પ્રધાનમંત્રી તરીકે ચૂંટાવા બદલ મહામહિમ કિશિદા ફુમિઓને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "જાપાનના નવા પ્રધાનમંત્રી મહામહિમ કિશિદા ફુમિઓને અભિનંદન અને શુભેચ્છાઓ. હું ખાસ વ્યૂહાત્મક અને વૈશ્વિક ભાગીદારીને વધુ મજબૂત કરવા અને અમારા ક્ષેત્રમાં અને તેનાથી આગળ શાંતિ અને સમૃદ્ધિને આગળ વધારવા માટે તેમની સાથે કામ કરવા આતુર છું."
પ્રધાનમંત્રી આવતીકાલે આસામની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે આસામની મુલાકાત લેશે. પ્રધાનમંત્રી આસામમાં તિનસુકિયા જિલ્લામાં બ્રહ્મપુત્ર નદી પર નિર્માણ પામેલા ધોલા-સાદિયા પુલનું ઉદ્ગાટન કરશે. પ્રધાનમંત્રી ગૌહાટીમાં એમ્સ અને ગોગામુખમાં આઇએઆરઆઈ એમ બે મહત્વપૂર્ણ વિકાસલક્ષી પ્રોજેક્ટ્સ માટે શિલારોપણ પણ કરશે. ત્યારબાદ સાંજે પ્રધાનમંત્રી ખાનપરામાં જનસભાને સંબોધન કરશે. પ્રધાનમંત્રીએ શ્રેણીબદ્ધ ટ્વિટ કરીને આસામમાં તેમના કાર્યક્રમોની જાણકારી આપી હતી, જેમાં તેમણે જણાવ્યું હતું કે, તેઓ આસામના લોકો સાથે આદાનપ્રદાન કરવાની આ તકની આતુરતાપૂર્વક રાહ જોઈ રહ્યા છે. પ્રધાનમંત્રીએ ટ્વીટમાં કહ્યું હતું કે, “હું આવતીકાલે વિવિધ કાર્યક્રમોમાં ભાગ લેવા આસામ જઈશ. હું આસામના લોકો સાથે આદાનપ્રદાન કરવાની આ તક મેળવવા આતુરતાપૂર્વક રાહ જોઉં છું. હું બે મહત્વપૂર્ણ પ્રોજેક્ટ – એમ્સ અને આઇએઆરઆઇનું શિલારોપણ કરીશ. બંને પ્રોજેક્ટ આસામ અને ઉત્તરપૂર્વની વિકાસપ્રક્રિયાને વેગ આપશે. ધોલા-સાદિયા પુલનું આવતીકાલે ઉદ્ઘાટન થશે. આ આપણા દેશમાં અતિ મહત્વપૂર્ણ માળખાગત પ્રોજેક્ટ્સમાંનો એક છે. હું સાંજે ખાનપરામાં એક જનસભાને સંબોધન કરીશ. તમે તમારા મોબાઇલ પર તેને જોઈ શકો છો. http://nm4.in/dnldapp. ”
પ્રધાનમંત્રીએ સ્વચ્છતા શ્રમદાન કર્યું, પશુધન આરોગ્ય મેળાની મુલાકાત લીધી, વારાણસીમાં શહનશાહપુરમાં જનસભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વારાણસીમાં શહનશાહપુર ગામમાં ટ્વિન પિટ શૌચાલયના નિર્માણ માટે શ્રમદાન કર્યું હતું. તેમણે લોકો સાથે વાત કરી હતી, જેમણે ગામને ઓપન-ડિફેકેશન-ફ્રી (ઓડીએફ – ખુલ્લામાં મળોત્સર્જનથી મુક્ત) કરવાની પ્રતિજ્ઞા લીધી હતી. તેમણે શૌચાલયને “ઇજ્જત ઘર” નામ આપવાની પહેલની પ્રશંસા કરી હતી. પ્રધાનમંત્રીએ ગામમાં આયોજિત પશુધન આરોગ્ય મેળાની મુલાકાત લીધી હતી. તેમને સંકુલમાં હાથ ધરવામાં આવતી વિવિધ સ્વાસ્થ્ય અને તબીબી પ્રવૃત્તિઓ પર ટૂંકમાં જાણકારી આપવામાં આવી હતી. તેમાં પશુ પર સર્જરી, અલ્ટ્રાસોનોગ્રાફી વગેરે સામેલ છે. આ પ્રસંગે જનસભાને સંબોધતા પ્રધાનમંત્રીએ ઉત્તરપ્રદેશના મુખ્યમંત્રી યોગી આદિત્યનાથ અને રાજ્ય સરકારને પશુધન આરોગ્ય મેળાનું સફળ આયોજન કરવા બદલ અભિનંદન આપ્યા હતા. તેમણે જણાવ્યું હતું કે, આ નવો પ્રયાસ છે, જેનાથી રાજ્યમાં પશુ સંવર્ધન કે પશુપાલન ક્ષેત્રને લાભ થશે. તેમણે કહ્યું હતંન કે, દૂધના ઉત્પાદનમાં વધારો થવાથી લોકોને આર્થિક ફાયદો થશે. તેમણે જણાવ્યું હતું કે, દેશના અન્ય વિસ્તારોની જેમ અહીં સહકારી ક્ષેત્ર ડેરી ક્ષેત્રમાં લાભને વધારવામાં મદદ કરી શકે છે. શાસન માટે પ્રાથમિકતા તરીકે લોકોની સુખાકારી હોવાનું જણાવીને પ્રધાનમંત્રીએ વર્ષ 2022 સુધીમાં ખેડૂતોની આવક બમણી કરવાના લક્ષ્યાંકનો પુનરોચ્ચાર કર્યો હતો. તેમણે જણાવ્યું હતું કે, સોઇલ હેલ્થ કાર્ડથી ખેડૂતોને નોંધપાત્ર લાભ થયો છે. તેમણે કહ્યું હતું કે, આપણે દરેકે વર્ષ 2022 સુધીમાં આપણા સ્વાતંત્ર્યસેનાનીઓના સ્વપ્નના ભારતને સાકાર કરવા માટે સકારાત્મક પ્રદાન કરવા પ્રતિજ્ઞા લેવી જોઈએ. પ્રધાનમંત્રીએ કહ્યું હતું કે, સ્વચ્છતાની ભાવના આપણી જવાબદારી છે, જે દરેકમાં ખીલવી જોઈએ. તેમણે જણાવ્યું હતું કે, આ લાંબા ગાળે સુખાકારી સુનિશ્ચિત કરશે અને ગરીબોના સ્વાસ્થ્યનું સંરક્ષણ કરશે. તેમણે કહ્યું હતું કે, સ્વચ્છતા તેમના માટે પ્રાર્થના સમાન છે અને સાફસફાઈ ગરીબોની સેવા કરવાનું શ્રેષ્ઠ માધ્યમ છે.
એપ્પલના મુખ્ય કાર્યકારી અધિકારી ટીમ કુકે પ્રધાનમંત્રી સાથે મુલાકાત કરી

એપ્પલ ઈન્ક.ના મુખ્ય કાર્યકારી અધિકારી ટીમ કુકે આજે (21-5-2016) પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રીને હાલના ચૂંટણીના પરિણામો પર શુભકામના આપતા શ્રી કુકે ભારતની પોતાની યાત્રાની બાબતમાં વાત કરી અને કહ્યું કે તેમનું દેશભરમાં ખૂબ ઉષ્માભર્યું સ્વાગત કરાયું. તેમણે દેશના વિભિન્ન ભાગોમાં પોતાની યાત્રાની બાબતમાં તેમજ યુવાઓ, વ્યવસાયિકો તેમજ ફિલ્મ અભિનેતાઓ સહિત વિભિન્ન ભાગોની સાથે પોતાની મુલાકાતોની બાબતમાં વાતચીત કરી. વિશેષ રૂપથી તેમણે મુંબઈમાં સિદ્ધિ વિનાયક મંદિરમાં પોતાની યાત્રા તેમજ એક ક્રિકેટ મેચ જોવાના અનુભવનો ઉલ્લેખ કર્યો. પ્રધાનમંત્રીએ શ્રી કુકની પ્રશંસા કરતા કહ્યું કે ભારતમાં ‘જોવું જ વિશ્વાસ કરવું છે’, સાથે, તેમણે એ પણ કહ્યું કે અનુભવ નિશ્ચિત રૂપથી શ્રી કુકના વ્યાવસાયિક નિર્ણયોને પ્રોત્સાહિત કરશે. શ્રી કુકે ભારત માટે એપ્પલ ઈન્ક. ની ભવિષ્યની યોજનાઓની ચર્ચા કરી. તેમણે ભારતમાં ઉત્પાદન તેમજ છૂટક વ્યવસાયની સંભાવનાઓની બાબતમાં વાતચીત કરી. તેમણે ભારતની યુવા પ્રતિભાની પ્રશંસા કરી અને કહ્યું કે યુવાઓની પાસે ઉલ્લેખનીય કૌશલ છે, જેનો એપલ ઉપયોગ કરવા ઈચ્છશે. તેમણે દેશમાં વર્તમાનમાં ઉપસ્થિત ‘એપ-ડેવલપમેન્ટ’ની પુષ્કળ સંભાવનાનો ઉલ્લેખ કર્યો. તેમણે મેપ ડેવલપમેન્ટ સેન્ટરની બાબતમાં પણ વિસ્તારથી જણાવ્યું, જેનું એપ્પલ ઈં. હૈદરાબાદમાં સ્થાપના કરી રહી છે. તેમણે ‘વ્યવસાય કરવાની સરળતા’માં પ્રધાનમંત્રીની પહેલોની પ્રશંસા કરી. શ્રી કુકે નવીનીકરણીય ઉર્જા માટે પણ પ્રધાનમંત્રીની પહેલની પ્રશંસા કરી. તેમણે કહ્યું કે એપ્પલ 93 ટકા નવીનીકરણીય ઉર્જા પર સંચાલન કરે છે. તેમણે એપ્પલની સમસ્ત આપૂર્તિ શ્રૃંખલાને નવીનીકરણીય ઉર્જા પર સંચાલિત કરવાની યોજનાઓની ચર્ચા કરી. શ્રી કુકની સાથે આવેલા પ્રતિનિધિમંડળના સભ્યોને પણ ગ્રામીણ રાજસ્થાનમાં પોતાના અનુભવોની બાબતમાં વાતચીત કરી, જ્યાં કેટલાક ગામોમાં અત્યારે હાલમાં વિદ્યુતીકરણ થયું છે અને મહિલાઓને સૌર ઉર્જા ઉપકરણોને એસેમ્બલ કરવા તથા સંચાલિત કરવા માટે કૌશલ પ્રદાન કરાઈ રહ્યું છે. શ્રી કુક તેમજ પ્રધાનમંત્રી બંનેએ ઉદ્યમશીલતાની કેટલીક અનોખી વાર્તાઓની ચર્ચા કરી, જેનો અનુભવ તેમને એપ વિકાસ તેમજ નવીનીકરણીય ઉર્જાના ક્ષેત્રમાં પ્રાપ્ત થયો હતો. પ્રધાનમંત્રીએ પોતાની ડિજિટલ ઈન્ડિયા પહેલની વ્યાખ્યાની તેમજ ઈ-રિક્ષા, સ્વાસ્થ્ય તેમજ ખેડૂતોની આવક વધારવા જેવી ડિજિટલ ઈન્ડિયાના ત્રણ મુખ્ય લક્ષ્યોની ઓળખ કરી. તેણે આ લક્ષ્યોને વધુ આગળ વધારવામાં એપ્પલની સહાયતાની ઈચ્છા વ્યક્ત કરી. વાતચીત દરમિયાન સાઈબર-સુરક્ષા તેમજ ડેટા કૂટલેખન જેવા મુદ્દાઓ પણ સામે આવ્યા. પ્રધાનમંત્રીએ શ્રી કુકને સાઈબર અપરાધના પડકારોનો સામનો કરવામાં વૈશ્વિક સમુદાયની સહાયતા માટે પણ પ્રોત્સાહિત કર્યા. શ્રી ટિમ કુકે ‘નરેન્દ્ર મોદી મોબાઈલ એપ’નું એક નવીનતમ સંસ્કરણ પણ લોન્ચ કર્યું.
પ્રધાનમંત્રીએ લેહ, લદાખની મુલાકાત લીધી

પ્રધાનમંત્રી શ્રી નરેન્દ્ર મોદી એમની લેહ, જમ્મુ અને શ્રીનગરની એક દિવસીય મુલાકાતનાં પ્રથમ ચરણમાં લદાખ આવ્યા હતા. તેમણે અહિં વિવિધ વિકાસલક્ષી પ્રોજેક્ટનું ઉદઘાટન/શિલાન્યાસ કર્યા હતા. કડકડતી ઠંડીમાં પણ ઉપસ્થિત લોકોની હિમ્મતની પ્રશંસા કરીને પ્રધાનમંત્રીએ કહ્યું હતું કે, “જે લોકો મુશ્કેલ સ્થિતિમાં જીવે છે, તેઓ દરેક પડકાર ઝીલી શકે છે. તમારો પ્રેમ જ મને મહેતન કરવા માટે પ્રેરિત કરે છે.” તેમણે લદાખ યુનિવર્સિટીનું ઉદઘાટન કર્યું હતું અને કહ્યું હતું કે, “લદાખમાં યુવાન વિદ્યાર્થીઓની સંખ્યા કુલ વસતિમાં 40 ટકા છે. આ વિસ્તાર માટે લાંબા સમયથી યુનિવર્સિટીની માગ થતી હતી. લદાખ યુનિવર્સિટી લોંચ થવાની સાથે આ માગ પૂર્ણ થશે.” આ લેહ, કારગીલ, નુબ્રા, ઝાંસ્કર, દ્રાસ અને ખાલ્તસીની ડિગ્રી કોલેજો ધરાવતી યુનિવર્સિટી બનશે. આ યુનિવર્સિટીની વહીવટી ઓફિસો લેહ અને કારગીલમાં સ્થિત હશે. પ્રધાનમંત્રીએ 9 મેગાવોટ દાહ હાઇડ્રોઇલેક્ટ્રિક પ્રોજેક્ટનું ઉદ્ઘાન દાતાંગ ગામ નજીક દાહમાં કર્યું હતું અને 220 કેવીની શ્રીનગર-અલસ્ટેંગ-દ્રાસ-કારગિલ-લેહ ડિસ્ટ્રિબ્યુશન સિસ્ટમનું લોકાર્પણ કર્યું હતું. આ પ્રોજેક્ટનું ઉદઘાટન કરતા પ્રધાનમંત્રીએ કહ્યું હતું કે, “અમે વિલંબ કરવાની કાર્યશૈલી પાછળ મૂકી દીધી છે.” તેમણે ઉમેર્યું હતું કે, તેમની સરકાર સુનિશ્ચિત કરશે કે તેમણે શિલારોપણ કરેલા તમામ પ્રોજેક્ટનું ઉદઘાટન તેઓ જ કરશે. લદાખમાં આજે પાંચ નવા ટૂરિસ્ટ અને ટ્રેકિંગ રુટ ખુલ્યાં હતા. પ્રધાનમંત્રીએ કહ્યું હતુ કે, એક વાર આ શહેર સારી રીતે જોડાઈ જશે, પછી જીવન વધારે સરળ, વાજબી બની જશે. તેમણે ઉમેર્યું હતું કે, એક વાર બિલાસપુર-મનાલી-લેહ રેલવે લાઇન સંપૂર્ણ થઈ જાય, પછી દિલ્હીથી લેહ વચ્ચેનું અંતર ઘટી જશે. પ્રધાનમંત્રીએ લેહમાં કુશોક બકુલા રિમ્પોચી (કેબીઆર) એરપોર્ટનાં નવા ટર્મિનલ ભવનનો શિલાન્યાસ દર્શાવતી તકતીનંત અનાવરણ કર્યું હતું. નવું ટર્મિનલ તમામ આધુનિક સુવિધાઓ સાથે યાત્રીકોને અવિરત અવરજવરની સુવિધા પ્રદાન કરશે. તેમણે એવું પણ જણાવ્યું હતું કે, આ વિવિધ પ્રોજેક્ટ વીજળીની શ્રેષ્ઠ ઉપલબ્ધતા આપશે, જોડાણમાં વધારો કરશે એટલે આ વિસ્તારમાં અંતરિયાળ વિસ્તારોમાં પ્રવાસીઓનું આગમન વધશે અને પર્યટન ક્ષેત્રને વેગ મળશે. એનાથી ઘણા ગામડાઓમાં આજીવિકાની વધારે સારી તકો પણ ઊભી થશે. ઉપરાંત પ્રોટેક્ટેડ એરિયા પરમિટની વેલિડિટી વધારીને 15 દિવસ કરવામાં આવી છે. હવે પ્રવાસીઓ લાંબા સમય સુધી લેહનો પ્રવાહ કરી શકશે. પ્રધાનમંત્રીએ કહ્યું હતું કે, એલએએચડીસી ધારામાં થોડાં ફેરફારો કર્યા છે અને કાઉન્સિલને ખર્ચ સાથે સંબંધિત વધારે અધિકારો આપવામાં આવ્યાં છે. તેમણે ઉમેર્યું હતું કે, હવે સ્વાયત્ત પરિષદ વિસ્તારનાં વિકાસ માટે નાણાં મોકલશે. વચગાળાનાં બજેટ વિશે પ્રધાનમંત્રીએ કહ્યું હતું કે, અનુસૂચિત જનજાતિઓનાં કલ્યાણ માટે ફાળવણીમાં 30 ટકાનો વધારો કરવામાં આવ્યો છે અને દલિતોનાં વિકાસ માટે આશરે 35 ટકા વધારે ફાળવણી કરવામાં આવી છે.
પ્રધાનમંત્રીએ 5G સેવાઓનો શુભારંભ કરાવ્યો

ટેકનોલોજીનાં નવા યુગની શરૂઆત કરતાં પ્રધાનમંત્રી શ્રી નરેન્દ્ર મોદીએ આજે નવી દિલ્હીના પ્રગતિ મેદાનમાં 5જી સેવાઓનો શુભારંભ કરાવ્યો હતો. પ્રધાનમંત્રીએ ઇન્ડિયા મોબાઇલ કૉંગ્રેસની છઠ્ઠી આવૃત્તિનું ઉદઘાટન પણ કર્યું હતું અને આ પ્રસંગે યોજવામાં આવેલા આઇએમસી એક્ઝિબિશનને પણ નિહાળ્યું હતું. આ ઐતિહાસિક પ્રસંગે ઉદ્યોગ જગતના અગ્રણીઓએ પોતાના વિચારો વ્યક્ત કર્યા હતા. રિલાયન્સના ચેરમેન શ્રી મૂકેશ અંબાણીએ વર્ષ 2047 સુધીમાં વિકસિત રાષ્ટ્રનાં વિઝનને પ્રેરિત કરવા બદલ પ્રધાનમંત્રીનો આભાર માન્યો હતો. "સરકારની દરેક કાર્યવાહી અને નીતિ કુશળતાપૂર્વક ભારતને તે ધ્યેય તરફ આગળ ધપાવવા માટે ઘડવામાં આવી છે. તેમણે કહ્યું હતું કે, 5જી યુગમાં ભારતની કૂચને ઝડપથી આગળ વધારવા માટે લેવામાં આવેલાં પગલાં આપણા પ્રધાનમંત્રીના દ્રઢ નિશ્ચયનો સચોટ પુરાવો પૂરો પાડે છે." તેમણે શિક્ષણ અને આબોહવા વગેરે જેવાં મુખ્ય ક્ષેત્રોમાં 5
પ્રધાનમંત્રીની ‘મીડિયા, ટેક્નોલોજી અને સંચાર-ભારતની વૃદ્ધિ’ પર ગોળમેજી બેઠક

પ્રધાનમંત્રી શ્રી નરેન્દ્ર મોદીએ આજે મીડિયા અને મનોરંજનના ક્ષેત્રમાં સર્વોચ્ચ અમેરિકન મુખ્ય કાર્યકારી અધિકારીઓ સાથે બેઠકની અધ્યક્ષતા કરી. આ બેઠકમાં ન્યૂઝ કોર્પોરેશન અને 21 સેંચુરી ફોક્સના એક્ઝિક્યુટિવ ચેરમેન શ્રી રુપર્ટ મર્ડોક, 21 સેંચુરી ફોક્સના સીઇઓ શ્રી જેમ્સ મર્ડોક, ન્યૂઝ કોર્પોરેશનના સીઇઓ શ્રી રોબર્ટ થોમસન, સ્ટાર ઇન્ડિયાના સીઇઓ શ્રી ઉદય શંકર, ડિસ્કવરી કમ્યુનિકેશનના અધ્યક્ષ અને સીઇઓ શ્રી ડેવિડ જાસલેવ, સોની એન્ટરટેઇનમેન્ટના સીઇઓ શ્રી માઇકલ લિંટન, ઇન્ટર પબ્લિક ગ્રૂપ ઓફ કંપનીઝના સીઇઓ શ્રી માઇકલ રોથ, વાઇસ મીડિયાના સીઇઓ શ્રી શેન સ્મિથ, ડબ્લ્યુપીપીના સીઇઓ શ્રી માર્ટિન સોરેલ, ટાઇમ વોર્નરના સીઇઓ શ્રી જેફ બ્યૂકેસ, એ એન્ડ ઇ નેટવર્ક્સની સીઇઓ નેન્સી ડુબુક, વિસી ઇન્ડસ્ટ્રીઝના ચેરમેન શ્રી એન્થોની પ્રેટ, રુટ વન ઇન્વેસ્ટમેન્ટ કંપનીના શ્રી વિલિયમ ડુહામેલ અને વેલ્યૂ એક કેપિટલના સીઇઓ શ્રી જેફ ઉબેન સામેલ હતા. મુખ્ય કાર્યકારી અધિકારીઓએ પ્રધાનમંત્રીના ઉર્જાવાન તથા ગતિશીલ નેતૃત્વની પ્રશંસા કરી અને ભારતના ભવિષ્ય અંગે આશાવાદી દ્રષ્ટિકોણ વ્યક્ત કર્યો હતો. મુખ્ય કાર્યકારી અધિકારી વિશેષ રીતે ડિઝીટલ ઇન્ડિયા પહેલ દ્વારા ભારતમાં ચાલી રહેલા ડિઝિટલ પરિવર્તન અંગે ઉત્સાહિત હતા. તેમણે જણાવ્યું હતું કે ભારતીય અર્થવ્યવસ્થાની વર્તમાન મજબૂત સ્થિતિથી આ ક્ષેત્રમાં વૃદ્ધિને ગતિ મળી છે. મુખ્ય કાર્યકારી અધિકારીઓએ ઝડપથી ટેલિવિઝન ડિઝિટલીકરણ કરવા અને સેલ્યૂલર (મોબાઇલ) પાયાને મજબૂત કરવાનો આગ્રહ કર્યો હતો. પ્રધાનમંત્રી અને મુખ્ય કાર્યકારી અધિકારીઓએ જાણ્યું હતું કે હાલના દિવસોમાં ટેક્નોલોજી અને મીડિયામાં પરિવર્તનથી જ્ઞાન ઝડપથી સામાન્ય નાગરિકો સુધી પહોંચ્યું છે. પ્રધાનંત્રીએ જણાવ્યું હતું કે વિશ્વ અત્યારે ટેક્નોલોજી ચલિત યુગમાં છે, જ્યાં ભૌતિક ઇન્ફ્રાસ્ટ્રક્ચરની પ્રગતિ સમાન જ ડિઝિટલ ઇન્ફ્રાસ્ટ્ર્ક્ચરની પ્રગતિ મહત્વપૂર્ણ છે. તેમણે મુખ્ય કાર્યકારી અધિકારીઓને સલાહ આપી હતી કે ભારત તેમના માટે સૌથી મોટી તક અને સૌથી મોટો પડકાર છે તથા તેમણે અપીલ કરી હતી કે ભારતમાં રોકાણની યોજના તૈયાર કરતી વખતે તે ક્ષેત્રીય ભાષાઓને ધ્યાનમાં રાખે. તેમણે 600,000 ગામોને બ્રોડબેન્ડ કનેક્ટિવિટી દ્વારા જોડવાની પોતાની સરકારની પરિકલ્પના અંગે જણાવ્યું હતું. તેમણે મુખ્ય કાર્યકારી અધિકારીઓને જણાવ્યું હતું કે તે 21મી સદીના નાગરિકો વિશે વિચારે કે તેમના શું મૂલ્ય હશે એ શું પડકારો હશે. તેમણે માનવ સંસાધન વિકાસમાં ડિઝિટલ ટેક્નોલોજીની ભૂમિકા વિશે પણ વાત કરી હતી. પ્રધાનમંત્રીએ ભાર મૂક્યો હતો કે જનતંત્રને વધારે મજબૂત બનાવવા તથા દેશના વિકાસમાં ડિઝિટલ ટેક્નોલોજીની મહત્વપૂર્ણ ભૂમિકા છે.
પ્રધાનમંત્રીએ જાણીતા સંસ્કૃત વિદ્વાન પંડિત રેવા પ્રસાદ દ્વિવેદીના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ જાણીતા સંસ્કૃત વિદ્વાન પંડિત રેવા પ્રસાદ દ્વિવેદી જીના નિધન અંગે ઊંડું દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું હતું, “સંસ્કૃતની મહાન વિભૂતિ મહામહોપાધ્યાય પંડિત રેવા પ્રસાદ દ્વિવેદી જીના નિધનથી અંત્યંત દુઃખ પહોંચ્યું છે. તેમણે સાહિત્ય અને શિક્ષણના ક્ષેત્રમાં અનેક સીમાચિહ્નો પાર કર્યા. તેમની વિદાયથી સમાજ માટે પૂરી ન શકાય એવી ખોટ સર્જાઈ છે. શોકની આ ઘડીમાં તેમના પરિવારજનો અને પ્રશંસકોને મારી સાંત્વના. ઓમ શાંતિ.”
પ્રધાનમંત્રીએ ડૉ. રામ મનોહર લોહિયાની જન્મજયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ડૉ. રામ મનોહર લોહિયાની જન્મજયંતિ નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ કહ્યું,“ડૉ. રામ મનોહર લોહિયા 20મી સદીનાં ભારતના સૌથી યાદગાર વ્યક્તિત્વમાંના એક છે. જમિની સ્તરે રાજકારણ માટે તેમણે રૂચિ સાથે વિદ્વતાપૂર્ણ ઉત્સાહને જોડ્યો હતો. તેમના સમૃદ્ધ વિચારો સામાજિક-રાજકીય સંવાદને આકાર આપે છે. હું ડૉ. લોહિયાને તેમનીજન્મજયંતિ પર નમન કરૂ છું.”
બંદરગાહની બાબતોમાં સહયોગ માટે ભારત અને સ્પેનની વચ્ચે સમજૂતી પત્રને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રિમંડળની બેઠકમાં ભારત અને સ્પેનની વચ્ચે બંદરગાહો સાથે જોડાયેલ બાબતો પર સહયોગ માટે સમજૂતી પત્ર પર હસ્તાક્ષર કરવાને અનુમતિ અપાઈ ગઈ છે. બંદરગાહોની બાબતોમાં બંને દેશોની વચ્ચે સહયોગથી થનારા લાભોને જોતા આ સમજૂતી પર હસ્તાક્ષરનો નિર્ણય કરાયો છે. સમજૂતીનો ઉદ્દેશ બંદરગાહો અને સમુદ્ર સાથે જોડાયેલ બાબતોમાં બંને દેશોની વચ્ચે સહયોગને મજબૂત કરવા અને એક બીજા પ્રત્યેથી પરસ્પર મદદ અને વિચાર-વિમર્શને પ્રોત્સાહન આપવાનો છે. સમજૂતી પત્ર પર હસ્તાક્ષરથી બંને દેશોમાં બંદરગાહોને પ્રોત્સાહન આપવા અને તેને વિકસિત કરવામાં મદદ મળશે. આનાથી સમુદ્રી પરિવહનને પ્રોત્સાહન મળશે. અલગ – અલગ સમુદ્રી સંસ્થાનોના કર્મચારીઓ અને છાત્ર-છાત્રાઓની વચ્ચે પ્રશિક્ષણ અને જાણકારીઓનું આદાન-પ્રદાન થઈ શકશે. આનાથી બંદરગાહોથી વાણિજ્ય વસ્તુઓના પરિવહનમાં ઝડપ આવશે. બંને દેશોના સંયુક્ત ઉપક્રમોના લીધે બંદરગાહ આધારિત વિકાસને પ્રોત્સાહન મળશે. તેમની ક્ષમતા વધશે. સાથે જ વર્તમાન બંદરગાહોનું આધુનિકીકરણ થશે. આનાથી બંદરગાહોથી લાગેલ સમુદ્રમાં ડ્રેજિંગને પ્રોત્સાહન મળશે. પર્યાવરણ અનુકૂળ બંદરગાહોનો વિકાસ, બંદરગાહ એન્જીનીયરિંગ, સમુદ્રી પ્રશિક્ષણ, સૂચના પ્રૌદ્યોગિકી અને બંદરગાહ સાથે જોડાયેલ અન્ય ગતિવિધિઓને પણ પ્રોત્સાહન મળશે.
પ્રધાનમંત્રીએ ઉત્તરાખંડમાં કેદારનાથ મંદીરમાં પૂજાઅર્ચના કરી; પતંજલિ રિસર્ચ ઈન્સ્ટિટ્યૂટનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે ઉત્તરાખંડની મુલાકાત લીધી હતી. તેમણે કેદારનાથ મંદીરમાં પૂજાઅર્ચના કરી હતી અને ત્યાં એકત્રિત મોટી સંખ્યામાં લોકોનું અભિવાદન કર્યું હતું. પછી પ્રધાનમંત્રીએ હરિદ્વાર જિલ્લામાં પતંજલિ રિસર્ચ ઈન્સ્ટિટ્યૂટનું ઉદ્ઘાટન કર્યું હતું. તેમણે સ્વામી રામદેવ અને આચાર્ય બાલક્રિષ્ના સાથે સંસ્થામાં ડ્રગ ડિસ્કવરી એન્ડ રિસર્ચ લેબોરેટરીની ટૂંકી મુલાકાત લીધી હતી. આ પ્રસંગે પ્રધાનમંત્રીએ વિશ્વાસ વ્યક્ત કર્યો હતો કે આપણે આપણા ઐતિહાસિક વારસાની અવગણના નહીં કરીએ કે તેને ભૂલી નહીં જઈએ. તેમણે ઉમેર્યું હતું કે, આપણા પૂર્વજોનો નવીનતાનો જુસ્સો જળવાઈ રહેવો જોઈએ. પ્રધાનમંત્રીએ આંતરરાષ્ટ્રીય યોગ દિનની ઉજવણી પર વધુને વધુ લોકોને એકત્ર કરવાની અપીલ કરી હતી. તેમણે નવી આરોગ્ય નીતિનો ઉલ્લેખ કર્યો હતો, જેમાં સ્વાસ્થ્ય અને સુખાકારીના વિવિધ પાસા આવરી લેવામાં આવ્યા હતા. પ્રધાનમંત્રીએ જણાવ્યું હતું કે, સ્વચ્છતા નિવારણાત્મક હેલ્થકેરના સૌથી મહત્વપૂર્ણ પાસાઓમાંનું એક છે. પ્રધાનમંત્રીએ વર્લ્ડ હર્બલ એન્સાઇક્લોપેડિયાનો પ્રથમ વોલ્યુમ રીલિઝ કર્યો હતો.
પ્રધાનમંત્રીએ ફાલ્ગુની શાહને ગ્રેમીસ ખાતે શ્રેષ્ઠ ચિલ્ડ્રન મ્યુઝિક આલ્બમ માટે એવોર્ડ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ફાલ્ગુની શાહને ગ્રેમીસમાં શ્રેષ્ઠ ચિલ્ડ્રન મ્યુઝિક આલ્બમનો એવોર્ડ જીતવા બદલ અભિનંદન પાઠવ્યા છે. એક ટ્વીટમાં પ્રધાનમંત્રીએ કહ્યું; "ગ્રેમીસ ખાતે શ્રેષ્ઠ ચિલ્ડ્રન મ્યુઝિક આલ્બમનો એવોર્ડ જીતવા બદલ ફાલ્ગુની શાહને અભિનંદન. ભવિષ્યના પ્રયાસો માટે તેણીને ખૂબ ખૂબ શુભેચ્છાઓ."
પ્રધાનમંત્રી શ્રી નરેન્દ્ર મોદીએ આમ આદમી પાર્ટીને શુભકામના આપી

પ્રધાનમંત્રી શ્રી નરેન્દ્ર મોદીએ દિલ્હી વિધાનસભા ચૂંટણીમાં જીત બદલ આમ આદમી પાર્ટી અને શ્રીઅરવિંદ કેજરીવાલને શુભકામનાઓ પાઠવી છે. પ્રધાનમંત્રીએ કહ્યું “દિલ્હી વિધાનસભા ચૂંટણીમાં જીતમાટે આમ આદમી પાર્ટી અને શ્રીઅરવિંદ કેજરીવાલને અભિનદન. દિલ્હીના લોકોની આકાંક્ષાઓ પૂરી કરવામાટે તમને શુભકામનાઓ આપું છુ.’
પ્રધાનમંત્રી મોદી અને જોર્ડનનાં રાજા વચ્ચે રિયાદમાં બેઠક યોજાઈ

પ્રધાનમંત્રી શ્રી નરેન્દ્ર મોદીએ સાઉદી અરબનાં રિયાદમાં ફ્યુચર ઇન્વેસ્ટમેન્ટ ઇનિશિયેટિવ (એફઆઈઆઈ) દરમિયાન જોર્ડનનાં રાજા અબ્દુલ્લાહ દ્વિતીય બિન અલ-હુસૈન સાથે મુલાકાત કરી હતી. આ બેઠક દરમિયાન બંને નેતાઓએ ભારત અને જોર્ડન વચ્ચેનાં દ્વિપક્ષીય સંબંધોને વધારે ગાઢ બનાવવા ચર્ચાવિચારણા કરી હતી. એમાં જોર્ડનનાં રાજાની 27 ફેબ્રુઆરી, 2018થી 1 માર્ચ, 2018 સુધીની ભારત યાત્રા દરમિયાન હસ્તાક્ષર થયેલા સંમતિ પત્ર અને સમજૂતીઓ પણ સામેલ હતી. બંને નેતાઓએ મધ્ય પૂર્વની શાંતિ પ્રક્રિયા અને અન્ય પ્રાદેશિક ઘટનાઓ પર ચર્ચાવિચારણા કરી હતી. પ્રધાનમંત્રી મોદીએ જોર્ડનનાં રાજાની સાથે આતંકવાદનો મુકાબલો કરવામાં સહકાર આપવાનાં મુદ્દે પણ ચર્ચાવિચારણા કરી હતી. ભારત અને જોર્ડન વચ્ચે પ્રાચીન સમયથી ઐતિહાસિક જોડાણ, સાંસ્કૃતિક સંબંધ અને નાગરિકો વચ્ચે સંપર્ક રહ્યો છે. પ્રધાનમંત્રી મોદીએ જોર્ડનનાં પ્રવાસ દરમિયાન અને જોર્ડનનાં રાજાએ વર્ષ 2018ની ભારતની મુલાકાત દરમિયાન બંને દેશો વચ્ચે દ્વિપક્ષીય સંબંધોને એક નવી ગતિ આપી હતી, જેમાં વિવિધ દ્વિપક્ષીય, પ્રાદેશિક અને બહુપક્ષીય મુદ્દો પર પારસ્પરિક સન્માન અને સમન્વય માટેની સમજૂતીઓ સામેલ છે.
મંત્રીમંડળે ભારતનાનિયંત્રક અને મહાલેખા પરીક્ષકનાકાર્યાલયમાં નાયબ નિયંત્રકઅનેમહાલેખા પરીક્ષકના એક પદનું સર્જન કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતનાનિયંત્રક અને મહાલેખા પરીક્ષકનું એક પદ ઊભું કરવા માટે મંજૂરી આપી છે, જે ભારતનાનિયંત્રક અને મહાલેખા પરીક્ષકનાકાર્યાલયમાં પે લેવલ-17 (એક એસટીએસ સ્તરનું પદ નાબૂદ કરીને)માં રહેશે. નાયબનિયંત્રક અને મહાલેખા પરીક્ષક રાજ્યોનાં ઓડિટ, ટેલિકોમ્યુનિકેશનનાં ઓડિટ વચ્ચે સંકલન પર નજર રાખશે તથા ઇન્ડિયા ઓડિટ એન્ડ એકાઉન્ટ્સ ડિપાર્ટમેન્ટ (આઇએએન્ડએડી)ની અંદર વિવિધ માહિતી વ્યવસ્થાઓ (આઇએસ)ની પહેલનું સંકલન કરશે. આ પદ ઊભું કરવાથી લગભગ 21 લાખ રૂપિયાનો ખર્ચ આવશે.
ઈસ્ટર્ન ઈકોનોમિક ફોરમ 2022ના પૂર્ણ સત્રમાં પ્રધાનમંત્રી શ્રી નરેન્દ્ર મોદીનું સંબોધન

મહામહિમ, રાષ્ટ્રપતિ પુટિન, સન્માનિત મહેમાનો, નમસ્કાર! મને ખુશી છે કે મને વ્લાદી-વોસ્તોકમાં આયોજિત 7મા ઈસ્ટર્ન ઈકોનોમિક ફોરમમાં તમારી સાથે વર્ચ્યુઅલ રીતે કનેક્ટ થવાની તક મળી. આ મહિને વ્લાદી-વોસ્તોકમાં ભારતના કોન્સ્યુલેટની સ્થાપનાને ત્રીસ વર્ષ પૂરા થયા છે. આ શહેરમાં કોન્સ્યુલેટ ખોલનાર ભારત પહેલો દેશ હતો અને ત્યારથી, શહેર અમારા સંબંધોમાં ઘણા સીમાચિહ્નોનું સાક્ષી રહ્યું છે. મિત્રો, 2015 માં સ્થપાયેલ ફોરમ, આજે રશિયન ફાર ઇસ્ટના વિકાસમાં આંતરરાષ્ટ્રીય સહકાર માટેનું મુખ્ય વૈશ્વિક મંચ બની ગયું છે. આ માટે હું રાષ્ટ્રપતિ પુટિનના વિઝનને અભિનંદન આપું છું અને તેમને પણ અભિનંદન આપું છું. 2019માં, મને આ ફોરમમાં રૂબરૂ ભાગ લેવાની તક મળી. તે સમયે અમે ભારતની "એક્ટ ફાર-ઈસ્ટ" નીતિની જાહેરાત કરી હતી અને તેના પરિણામે, વિવિધ ક્ષેત્રોમાં રશિયા સાથે ભારતનો સહયોગ વધ્યો છે. આજે આ નીતિ ભારત અને રશિયાની "વિશેષ અને વિશેષાધિકૃત વ્યૂહાત્મક ભાગીદારી" નો એક ભાગ છે. એક મુખ્ય આધારસ્તંભ બની ગયો છે. મિત્રો, ભલે આપણે ઇન્ટરનેશનલ નોર્થ-સાઉથ કોરિડોરની વાત કરીએ, ચેન્નાઇ – વ્લાદી-વોસ્તોક મેરીટાઇમ કોરિડોર અથવા ઉત્તરીય સમુદ્રી માર્ગની. ભવિષ્યમાં આપણા સંબંધોના વિકાસમાં કનેક્ટિવિટી મહત્વની ભૂમિકા ભજવશે. ભારત આર્કટિક વિષયો પર રશિયા સાથે તેની ભાગીદારીને મજબૂત કરવા ઉત્સુક છે. ઉર્જા ક્ષેત્રે સહયોગનો વિશાળ અવકાશ છે. ઉર્જા સાથે, ભારતે ફાર્મા અને હીરાના ક્ષેત્રોમાં પણ રશિયન દૂર પૂર્વમાં નોંધપાત્ર રોકાણ કર્યું છે. કોકિંગ કોલસાના સપ્લાય દ્વારા રશિયા ભારતીય સ્ટીલ ઉદ્યોગ માટે મહત્વપૂર્ણ ભાગીદાર બની શકે છે. પ્રતિભાની ગતિશીલતામાં પણ આપણો સારો સહકાર હોઈ શકે છે. ભારતીય પ્રતિભાએ વિશ્વના ઘણા સંસાધન સમૃદ્ધ પ્રદેશોના વિકાસમાં યોગદાન આપ્યું છે. હું માનું છું કે ભારતીયોની પ્રતિભા અને વ્યાવસાયિકતા રશિયન દૂર પૂર્વમાં ઝડપી વિકાસ લાવી શકે છે. મિત્રો, ભારતના પ્રાચીન સિદ્ધાંત "વસુધૈવ કુટુંબકમ" એ આપણને વિશ્વને એક પરિવાર તરીકે જોવાનું શીખવ્યું છે. આજના વૈશ્વિકીકરણની દુનિયામાં, વિશ્વના એક ભાગમાં બનેલી ઘટનાઓ સમગ્ર વિશ્વ પર અસર કરે છે. યુક્રેન સંઘર્ષ અને કોવિડ રોગચાળાએ વૈશ્વિક સપ્લાય ચેન પર મોટી અસર કરી છે. વિકાસશીલ દેશો માટે અનાજ, ખાતર અને બળતણની અછત ખૂબ જ ચિંતાનો વિષય છે. યુક્રેન સંઘર્ષની શરૂઆતથી જ અમે મુત્સદ્દીગીરી અને સંવાદનો માર્ગ અપનાવવાની જરૂરિયાત પર ભાર મૂક્યો છે. અમે આ સંઘર્ષને સમાપ્ત કરવાના તમામ શાંતિપૂર્ણ પ્રયાસોને સમર્થન આપીએ છીએ. આ સંદર્ભે, અમે અનાજ અને ખાતરોની સલામત નિકાસ અંગે તાજેતરની સર્વસંમતિને પણ આવકારીએ છીએ. મને આ મંચને સંબોધવાની તક આપવા બદલ હું ફરી એકવાર રાષ્ટ્રપતિ પુતિનનો આભાર માનું છું. અને હું આ ફોરમમાં હાજર તમામ સહભાગીઓને મારી શુભેચ્છાઓ આપું છું. ખુબ ખુબ આભાર.
કેબિનેટે ચોક્કસ સંરક્ષણ સેવાના કર્મચારીઓ કે જેઓ 15 વર્ષથી ઓછી સેવા સાથે 30 ડિસેમ્બર 1991થી  29 નવેમ્બર 1999 દરમિયાન મૃત્યુ પામ્યા છે અથવા સેવા દરમિયાન નિષ્કાષિત થયેલા છે તેમની જમા થયેલી રજાઓને રોકડમાં ફેરવવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સંરક્ષણ સેવાના કર્મચારીઓના સંબંધમાં 15 વર્ષથી ઓછી સેવા સાથે 30.12.1991 થી 29.11.1999 દરમિયાન મૃત્યુ પામેલા અથવા સેવામાંથી બરતરફ થયેલા કર્મચારીઓની 180 દિવસ સુધીની રજાઓને રોકડમાં પરિવર્તિત કરવાની મંજૂરી આપી દીધી છે. આ નિર્ણયથી 9777 અધિકારીઓના પરિવારોને તથા અન્ય સંરક્ષણ સેવાના કર્મચારીઓને લાભ થશે કે જેઓ આ સમય દરમિયાન મૃત્યુ પામ્યા છે અથવા સેવામાંથી બરતરફ થયા છે. આ સમયગાળો ખૂબ જ અગત્યનો છે કારણકે આ સમયગાળા દરમિયાન કારગીલ સંઘર્ષ (ઓપરેશન વિજય) તથા જમ્મુ કાશ્મીર અને ઉત્તર પૂર્વમાં વિદ્રોહની પરિસ્થિતિ દરમિયાન મોટી સંખ્યામાં જાનહાની થઇ હતી.
પ્રધાનમંત્રી 17 ઓગસ્ટે ટોક્યો 2020 પેરાલિમ્પિક ગેમ્સ માટે ભારતીય ટુકડી સાથે વાતચીત કરશે

પ્રધાનમંત્રી શ્રી નરેન્દ્ર મોદી 17 ઓગસ્ટના રોજ સવારે 11 વાગ્યે વીડિયો કોન્ફરન્સિંગ દ્વારા ટોક્યો 2020 પેરાલિમ્પિક ગેમ્સ માટે ભારતીય પેરા-એથ્લેટ દળ સાથે વાતચીત કરશે. 9 રમત શાખાઓમાંથી 54 પેરા રમતવીરો રાષ્ટ્રનું પ્રતિનિધિત્વ કરવા માટે ટોક્યો જશે. પેરાલિમ્પિક રમતો માટે આ ભારતની અત્યાર સુધીની સૌથી મોટી ટુકડી છે. વાતચીત દરમિયાન કેન્દ્રીય રમત મંત્રી પણ હાજર રહેશે. …
પ્રધાનમંત્રીએ આટકોટ, રાજકોટમાં માતુશ્રી કે.ડી.પી. મલ્ટિસ્પેશિયાલિટી હોસ્પિટલની મુલાકાત લીધી

આજે પ્રધાનમંત્રી શ્રી નરેન્દ્ર મોદીએ આટકોટ, રાજકોટમાં નવનિર્મિત માતુશ્રી કે.ડી.પી. . મલ્ટિસ્પેશિયાલિટી હોસ્પિટલની મુલાકાત લીધી હતી. શ્રી પટેલ સેવા સમાજ હોસ્પિટલનું સંચાલન કરે છે. તે ઉચ્ચ સ્તરના તબીબી સાધનો ઉપલબ્ધ કરાવશે અને પ્રદેશના લોકોને વિશ્વ કક્ષાની આરોગ્ય સંભાળ સુવિધાઓ પૂરી પાડશે. આ પ્રસંગે ગુજરાતના મુખ્યમંત્રી શ્રી ભૂપેન્દ્રભાઈ પટેલ, કેન્દ્રીય મંત્રી શ્રી પરષોત્તમ રૂપાલા, ડૉ. મનસુખ માંડવિયા, ડૉ. મહેન્દ્ર મુંજપરા, સંસદ સભ્યો, ગુજરાત સરકારના મંત્રીઓ અને સંત સમાજના સભ્યો ઉપસ્થિત રહ્યા હતા. સભાને સંબોધતા પ્રધાનમંત્રીએ હોસ્પિટલના ઉદ્ઘાટન અંગે ખુશી વ્યક્ત કરી હતી. તેમણે કહ્યું કે આ હોસ્પિટલ સૌરાષ્ટ્રમાં આરોગ્ય સેવાઓ સુધારવા માટે છે. આ હોસ્પિટલ લોકોના જીવનને સુધારવાના પ્રયાસો માટે સરકારી અને ખાનગી ક્ષેત્ર વચ્ચેના તાલમેલનું ઉદાહરણ છે.
ગવર્નર્સ કોન્ફરન્સનાં પ્રારંભિક સત્રમાં પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવનમાં રાજ્યપાલોની પરિષદનાં પ્રારંભિક સત્રને સંબોધન કર્યું હતું. તેમણે જણાવ્યું હતું કે, તમામ રાજ્યપાલો બંધારણની પવિત્રતા જાળવીને સમાજમાં પરિવર્તનનાં પ્રેરક માધ્યમો બની શકે છે. વર્ષ 2022 સુધી નવા ભારતનાં લક્ષ્યાંકનો ઉલ્લેખ કરીને પ્રધાનમંત્રીએ ભાર મૂક્યો હતો કે, આ લક્ષ્યાંક જનઆંદોલન થકી જ હાંસલ થઈ શકશે. તેમણે રાજ્યપાલોને આ સંબંધમાં વિદ્યાર્થીઓ અને શિક્ષકો સાથે વિસ્તૃત ચર્ચાવિચારણા કરવા અને તેમને પ્રેરિત કરવા પ્રોત્સાહન આપ્યું હતું. કેન્દ્ર સરકારે તાજેતરમાં યોજેલ હેકેથોનનું ઉદાહરણ ટાંક્યુ હતું, જેમાં વિદ્યાર્થીઓએ કેટલીક સમસ્યાઓનાં ટેકનોલોજી સોલ્યુશન પ્રસ્તુત કર્યા હતાં. તેમણે કહ્યું હતું કે યુનિવર્સિટીઓ નવીનતાનાં કેન્દ્ર બનવા જોઈએ. આ જ રીતે તેમણે દરેક રાજ્યમાં યુવાનોએ એક રમત પર ધ્યાન કેન્દ્રિત કરવું જોઈએ એવું કહ્યું હતું. તેમણે રાજ્યપાલોને સ્વચ્છતા માટે ઉદાહરણરૂપ બનવા પ્રોત્સાહન આપ્યું હતું. તેમણે જણાવ્યું હતું કે, વર્ષ 2019માં મહાત્મા ગાંધીની 150મી જન્મજયંતિ ઉજવવામાં આવશે. મહાત્મા ગાંધી પ્રેરણાનો સ્ત્રોત છે અને આપણે ભારતને ખુલ્લામાં મળોત્સર્જનથી મુક્ત કરવા કામ કરીએ છીએ. પ્રધાનમંત્રીએ જણાવ્યું હતું કે, તહેવારો અને વર્ષગાંઠો પરિવર્તન માટે અતિ પ્રેરક અને ઊર્જાનો સ્ત્રોત બની શકે છે. તેમણે કહ્યું હતું કે, રાજ્યપાલો આદિવાસીઓ, દલિતો અને મહિલાઓને મુદ્રા હેઠળ લોન આપવા બેંકોને પ્રેરણા આપી શકે છે, ખાસ કરીને 26 નવેમ્બરનાં રોજ બંધારણ દિવસ અને 6 ડિસેમ્બરનાં રોજ મહાપરિનિર્વાણ દિવસ વચ્ચેનાં ગાળા માટે. પ્રધાનમંત્રીએ કેન્દ્રશાસિત પ્રદેશોનાં લેફ્ટનન્ટ ગવર્નર્સને સૌર ઊર્જા, ડીબીટી (સરકારી સહાયોનું સીધું હસ્તાંતરણ) જેવા ક્ષેત્રોમાં અપનાવેલી શ્રેષ્ઠ પદ્ધતિઓ વહેંચવા તથા કેન્દ્રશાસિત પ્રદેશોને કેરોસીનમુક્ત બનાવવા પ્રોત્સાહન આપ્યું હતું. તેમણે જણાવ્યું હતું કે, આ સિદ્ધિઓ તમામ કેન્દ્રશાસિત પ્રદેશોએ ઝડપથી મેળવવી જોઈએ.
પ્રધાનમંત્રીએ ઈન્ડોનેશિયાના સ્વતંત્રતા દિવસ પર ઈન્ડોનેશિયાના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઈન્ડોનેશિયાના સ્વતંત્રતા દિવસ પર ત્યાંના લોકોને શુભેચ્છા પાઠવી હતી. પ્રધાનમંત્રીએ કહ્યું, ‘‘ સ્વતંત્રતા દિવસના પ્રસંગે હું ઈન્ડોનેશિયાની જનતાને શુભેચ્છા પાઠવું છું. ઈતિહાસ આપણને એક સાથે લાવે છે અને બંને રાષ્ટ્રોએ લોકશાહી માળખાને સાચવી રાખ્યું છે.” ઈન્ડોનેશિયાના રાષ્ટ્રપતિ સાથે પોતાની યાત્રાની યાદ અપાવતા પ્રધાનમંત્રીએ કહ્યું કે ‘‘ હું રાષ્ટ્રપતિ જોકો વિદોદો સાથેની મુલાકાતનું સ્મરણ કરૂં છું. આશા છે કે આવનારા દિવસોમાં બંને દેશો વચ્ચેના સંબંધ વધુ મજબૂત થશે.”